# แซมมี่ เคาวเวลล์
แซมมี่ เคาวเวลล์ (เกิด 8 ตุลาคม พ.ศ. 2534) เป็นนักแสดงและนางแบบลูกครึ่งไทย-อังกฤษ อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ เข้าสู่วงการบันเทิงจากการเข้าประกวดและได้รับตำแหน่ง ไทยซุปเปอร์โมเดลคอนเทสต์ 2007 มีผลงานละครโทรทัศน์ อาทิเช่น คู่กิ๊กพริกกะเกลือ, บันไดดอกรัก, นางแบบโคกกระโดน, เพลงรักผาปืนแตก เป็นต้น และมีผลงานภาพยนตร์โฆษณาต่าง ๆ รวมถึงงานเดินแบบและถ่ายแบบด้วย

 ประวัติ 
แซมมี่ เคาวเวลล์ เกิดเมื่อวันอังคารที่ 8 ตุลาคม พ.ศ. 2534 ที่โรงพยาบาลพญาไท 2 เขตพญาไท กรุงเทพมหานคร เป็นลูกครึ่งไทย-อังกฤษ บิดาชื่อ แซมมวล ดีเรค เคาวเวลล์ (Samuel Derek Cowell) ชาวอังกฤษ (เสียชีวิตแล้ว) แซมมี่ เศร้า! สูญเสียคุณพ่อ หลังป่วยโรคร้ายมานานหลายปี กับมารดาชาวไทยชื่อ พิชญานิษฐ์ เคาวเวลล์ (มีชีวิตอยู่) มีพี่สาวต่างบิดาคนหนึ่งเช็กประวัติ“แซมมี่”ไทยซูเปอร์โมเดลคนใหม่  สยามดารา

ในชีวิตช่วงแรกของแซมมี่อาศัยอยู่กับครอบครัวในคอนโดย่านอนุสาวรีย์ชัยสมรภูมิ แซมมี่จึงเข้าเรียนระดับชั้นอนุบาลที่โรงเรียนสวนบัว ซอยราชครู เขตพญาไท กรุงเทพมหานคร ก่อนที่ครอบครัวจะไปซื้อบ้านอยู่ที่อำเภอศรีราชา จังหวัดชลบุรี ทำให้แซมมี่ย้ายไปเรียนระดับชั้นประถมศึกษาที่โรงเรียนดาราสมุทร ศรีราชา จังหวัดชลบุรี และหลังจากนั้นแซมมี่และครอบครัวได้ติดตามผู้เป็นบิดาไปอยู่ที่ประเทศสเปนเป็นเวลา 2 ปี ก่อนกลับมาเรียนที่โรงเรียนดาราสมุทร ศรีราชาอีกครั้ง จนจบชั้นมัธยมศึกษาตอนต้น และได้ย้ายมาศึกษาต่อในระดับชั้นมัธยมศึกษาตอนปลายที่โรงเรียนศรีอยุธยา กรุงเทพมหานคร สายศิลป์-ฝรั่งเศส แซมมี่สำเร็จการศึกษาระดับอุดมศึกษาจาก คณะบริหารธุรกิจ มหาวิทยาลัยรามคำแหง สาขาบริหารทรัพยากรมนุษย์ แซมมี่พาทัวร์ที่โปรด ย้อนวันวานกับรำแก้บน  fwdder.com

ที่มาของชื่อเล่นแซมมี่ โดยชื่อนี้มจากคำว่า แซม มาจากชื่อบิดาของเธอ โดยพี่สาวได้เติมคำว่า มี่ ต่อท้ายชื่อจนได้เป็นชื่อ แซมมี่ นั่นเอง ประวัตินักแสดงละครช่อง 7 สี โดยแซมมี่มีชื่อจริงว่า ปัณฑิตา ภูวิจารย์ เคาวเวลล์ ก่อนที่ปัจจุบันได้เปลี่ยนชื่อจริงเป็น ดลลชา ภูวิจารย์ เคาวเวลล์ และได้ใช้ชื่อในวงการบันเทิงว่า แซมมี่ เคาวเวลล์แซมมี่ ไม่ยืนยันความสัมพันธ์ กอล์ฟ ขอปล่อยตามธรรมชาติ

 วงการบันเทิง 
แซมมี่เริ่มเข้าวงการบันเทิงจากการการถ่ายภาพยนตร์โฆษณา เช่น โฆษณาครีมบำรุงผิวซิตตร้า ชุด“น้องครีมช็อก (โกแลต) ” ซึ่งหลังจากนั้น แซมมี่ก็เข้าประกวดในรายการไทยซุปเปอร์โมเดลคอนเทสต์ 2007 และได้รับตำแหน่งไทยซุปเปอร์โมเดล 2007 นอกจากนั้นยังได้รางวัลพิเศษจากการประกวดมาอีกรางวัลคือ“ซีเลคซุปเปอร์โมเดล” ในขณะที่แซมมี่อายุ 16 ปี เช็กประวัติ“แซมมี่”ไทยซูเปอร์โมเดลคนใหม่  สยามดารา

และในปีพ.ศ. 2551 แซมมี่ก็ได้มีโอกาสรับงานละครเป็นครั้งแรก โดยเริ่มแสดงละครซิตคอมเรื่อง คู่กิ๊กพริกกะเกลือ และในปีเดียวกันก็ได้รับงานละครยาวเรื่องแรกคือเรื่อง สุภาพบุรุษซาตาน ในบทร้าย และปลายปีเดียวกันก็มีงานละครอีกเรื่องคือ พลิกฟ้าล่าตะวัน ซึ่งเรื่องนี้แซมมี่ได้รับแสดงในบทรองของเรื่อง

จนในปีพ.ศ. 2552 แซมมี่ก็ได้รับบทนำในละครเรื่องแรกคือ ปอบผีฟ้า โดยแสดงคู่กับ ธนา สุทธิกมล "ปอบผีฟ้า" อาละวาด  ดาราเดลี่ และมีละครอีกเรื่องในปีเดียวกันคือ นางกรี๊ด แสดงคู่กับ ธาวิน เยาวพลกุล นอกจากนั้นในปีนี้แซมมี่ก็ได้มีโอกาสแสดงละครเทิดพระเกียรติ เนื่องในโอกาสวันพ่อแห่งชาติ ในเรื่อง ดั่งดาวพราวแสง อีกด้วย

ปีพ.ศ. 2553 เป็นการพลิกบทบาทของแซมมี่ครั้งใหญ่ โดยปีนี้แซมมี่มีละครสองเรื่องคือ ตะวันยอแสง และ สวรรค์สร้าง โดยแซมมี่รับบทร้ายทั้งสองเรื่อง

ปีพ.ศ. 2554 แซมมี่มีละครสองเรื่องคือ บันไดดอกรัก แสดงคู่กับ อรรคพันธ์ นะมาตร์ และร่วมแสดงในละครฟอร์มใหญ่เรื่อง ลุย อีกด้วย

ปีพ.ศ. 2555 แซมมี่มีละครช่วงต้นปีในเรื่อง ฉันรักเธอนะ เป็นการกลับมารับบทร้ายอีกครั้ง ต่อมาก็มาลงละครช่วงเย็นในเรื่อง นางแบบโคกกระโดน คู่กับ พาทิศ พิสิฐกุล โดยละครเรื่องนี้ถือว่าประสบความสำเร็จในระดับนึงเลยทีเดียว จนได้รับรางวัลละครเรตติ้งสูงสุด 5สัปดาห์ติดต่อกันผลมอบรางวัลละครเรตติ้งสูงสุดของช่อง 7 สี ทีวีเพื่อคุณ (ก.พ. 54 - มิ.ย. 55) และทำให้แซมมี่เป็นที่จดจำได้มากขึ้นในบทบาท "ลอร่า โคกกระโดน" นอกจากนี้แซมมี่ยังมีผลงานละครซีรีส์ออนไลน์ ที่ออกเผยแพร่ทางwww.bugaboo.tv ในเรื่อง Love Me, Love My Food อีกด้วย ก่อนปิดท้ายปีนี้ด้วยละคร ดุจตะวันดั่งภูผา

ปีพ.ศ. 2556 แซมมี่กลับมาแสดงละครช่วงเย็นในเรื่อง รักร้อยล้าน แสดงคู่กับ อนุวัฒน์ ชูเชิดรัตนา ก่อนที่จะกลับมารับบทร้ายอีกครั้งในเรื่อง ไฟหวน ต่อด้วยการมาบทร้ายรับเชิญในละครฟอร์มใหญ่อีกเรื่องใน ฟ้าจรดทราย ก่อนจะส่งท้ายปีด้วยละคร บอดี้การ์ดสาว ซึ่งแซมมี่กลับมารับบทนำอีกครั้ง โดยแสดงคู่กับ กันตพงศ์ บำรุงรักษ์ ซึ่งเป็นพลิกบทบาทของแซมมี่ ในละครแนวแอ็กชั่น ดราม่าอย่างเต็มตัว

ปีพ.ศ. 2557 แซมมี่มีผลงานละคร เพลงรักผาปืนแตก ซึ่งแสดงคู่กับ ศรัณย์ ศิริลักษณ์ ซึ่งละครเรื่องนี้เป็นละครย้อนยุคไปในช่วงพ.ศ. 2512-2520 โดยละครเป็นแนวมิวสิคัล-แอ็กชั่น-ดราม่า ซึ่งในเรื่องนี้แซมมี่จะได้ทั้งแสดงคิวบู๊และโชว์ร้องเพลงแบบมิวสิคัลไปในตัวอีกด้วย

ปีพ.ศ. 2558 แซมมี่มีผลงานละคร เลื่อมสลับลาย ซึ่งเป็นการรับบทนำในละครแนวดราม่าอีกครั้ง โดยแสดงคู่กับวงศกร ปรมัตถากร

ปีพ.ศ. 2559 แซมมี่ยังมีผลงานละครชุด ไฟรักเกมร้อน-ทะเลไฟ ซึ่งเป็นละครแนวโรแมนติก-ดราม่า โดยทั้งสองเรื่องนี้เป็นเรื่องราวที่ต่อเนื่องกันและใช้นักแสดงชุดเดียวกัน โดยในส่วนหลักของแซมมี่ จะแสดงอยู่ในเรื่อง ไฟรักเกมร้อน คู่กับธันวา สุริยจักร และยังไปร่วมแสดงสบทบในเรื่อง ทะเลไฟ อีกด้วย และนอกจากนี้แซมมี่ก็มีละครที่กำลังถ่ายทำอีกเรื่องคือ เสน่หามายา โดยแสดงคู่กับเคลลี่ ธนพัฒน์

 ผลงาน 
 ละครโทรทัศน์ 
 ปี พ.ศ.  เรื่อง  บทบาท  ออกอากาศ 2551  คู่กิ๊กพริกกะเกลือ  คุณหนูต้นอ้อ ช่อง 7 สุภาพบุรุษซาตาน  เดือนเมษา (เมย์) พลิกฟ้าล่าตะวัน  สายลม 2552  ปอบผีฟ้า  เจ้านางม่านแก้ว (อดีต) / ปาลิน (ปัจจุบัน) นางกรี๊ด  โยษิตา รัตนเทพากร 2553  ตะวันยอแสง  พร้อมมิตร เดชาบดินทร์ สวรรค์สร้าง  ดาราราย 2554  บันไดดอกรัก  หมี่กรอบ ภาคเพียร ลุย  น็อท 2555  ฉันรักเธอนะ  แพรวไพลิน นางแบบโคกกระโดน  ลอร่า / คำหล้า (อีหล้าน้อย) ดุจตะวันดั่งภูผา  นันณภัสท์ (พัดชี่ / พัด) Love Me Love My Food  เชอรี่  Bugaboo TV 2556  รักร้อยล้าน  ฟ้าใส ช่อง 7 ไฟหวน  บุปผา ฟ้าจรดทราย  เจ้าหญิงชาลิตา บอดี้การ์ดสาว  แพรพลอย พรรณรี (แพร) 2557  เพลงรักผาปืนแตก  วัลภา / จอมโจร นางสิงห์ 2558  เลื่อมสลับลาย  พาไล วันงาม (วิบูลยา) / ไพล 2559  ไฟรักเกมร้อน  พิรญาณ์ เกียรติดำรงกุล (พิณ) ทะเลไฟ 2560  ราชนาวีที่รัก  แพรวพรรณ (แพรว) ยึดฟ้าหาพิกัดรัก 2561  วิหคหลงลม  คุณหญิงภุมวารี พรรณภิรมย์ (คุณผึ้ง) / เนื้อนวล เทวฉัตร ณ อยุธยา (นวล เนื้อทอง) เสน่หามายา  เพลงพิณ พูนทรัพย์ยิ่ง (เพลง) 2562  หลงเงาจันทร์  พิมพ์ชนก สุวรรณเวศน์ (พิมพ์) สุภาพบุรุษชาวดิน  ภัควดี วรกิจไพศาล (หนูดี) 2564  ทะเลลวง  โมย่า เพลิงปริศนา  รินรดา (ริน) Club Friday The Series Love Seasons Celebration ตอน Unhappy Birthday  มีนา (มีน)  ช่องวัน 31 2565  สายรุ้ง  เมทินี (เม)

 ภาพยนตร์ 
ปี พ.ศ.  ชื่อเรื่อง  บทบาท 2560  Love rain มากับฝน  ส้ม 2563  เฮ้ย ลูกเพ่นี่ลูกพ่อ  บิว 2564  Dark World เกม ล่า ฆ่า รอด เฟียร์

 งานเพลง 
 พ.ศ.  เพลง  หมายเหตุ 2555  นางแบบโคกกระโดน  เพลงประกอบละคร "นางแบบโคกกระโดน" รักร้อยล้าน  เพลงประกอบละคร "รักร้อยล้าน" 2556  ไฟปรารถนา  เพลงประกอบละคร "ไฟหวน" (เวอร์ชันนี้ไม่ได้ใช้ในละคร) 2557  คนดังลืมหลังควาย  เพลงประกอบละคร "เพลงรักผาปืนแตก" เรารักกันหรือฝันไป

 พิธีกร 
 เที่ยงบันเทิง ช่อง 7 เอชดี
 เส้นทางบันเทิง ช่อง 7 เอชดี

 รางวัล 

 ปี รางวัล สาขา ผล ผลงานที่เข้าชิง 2550 ไทยซุปเปอร์โมเดล 2007 -  รางวัลพิเศษจากการประกวด “ไทยซุปเปอร์โมเดล 2007” ซีเลคซุปเปอร์โมเดล  2556 Star’s Light Awards 2013 นางแบบเซ็กซี่แห่งปี  2558 Star’s Light Awards 2015 นางแบบเซ็กซี่แห่งปี  2559 FHM 100 SEXIEST WOMEN IN THE WORLD 2015-2016 ผู้หญิงที่เซ็กซี่ที่สุดแห่งปี